
ภาคผนวก 1
[แนบท้ายประกาศที่ สน. 48/2567 ซึ่งแก้ไขเพิ่มเติมโดย
ประกาศที่ สน. 7/2569 (ฉบับที่ 2)]


การวัดผลการดำเนินงานและการเปิดเผยผลการดำเนินงานของกองทุนส่วนบุคคล

สาระตามภาคผนวกนี้ เป็นการกำหนดให้บริษัทจัดการมีการวัดผลการดำเนินงานและการเปิดเผยผลการดำเนินงานของกองทุนส่วนบุคคลอย่างสม่ำเสมอ เป็นไปตามหลักวิชาการอันเป็นที่ยอมรับหรือเป็นมาตรฐานสากล  ทั้งนี้ ตามที่กำหนด
ในข้อ 9 แห่งประกาศที่ สน. 48/2567  
บริษัทจัดการต้องดำเนินการให้เป็นไปตามหลักเกณฑ์ เงื่อนไข และวิธีการ ที่กำหนด ดังต่อไปนี้
1.  หลักการทั่วไปในการวัดผลการดำเนินงาน และการเปิดเผยผลการดำเนินงานของกองทุนส่วนบุคคล
2.  วิธีการคำนวณผลการดำเนินงาน (calculation methodology)
3.  ตัวชี้วัด (benchmark)
4.  การเปิดเผยผลการดำเนินงานของกองทุนส่วนบุคคล (performance presentation)
5.  การผ่อนผันการวัดผลการดำเนินงานและการเปิดเผยผลการดำเนินงานของกองทุนส่วนบุคคล สำหรับการให้บริการกองทุนส่วนบุคคลในบางลักษณะ

[bookmark: _Hlk128393116][bookmark: _Hlk180750740]1.  หลักการทั่วไปในการวัดผลการดำเนินงาน และการเปิดเผยผลการดำเนินงานของกองทุนส่วนบุคคล
[bookmark: _Hlk127779046][bookmark: OLE_LINK3]     1.1  ในการวัดผลการดำเนินงานและการเปิดเผยผลการดำเนินงานของกองทุนส่วนบุคคล จะต้องใช้ความละเอียดรอบคอบ
และความระมัดระวังในการจัดทำและตรวจสอบข้อมูลการวัดผลการดำเนินงานของกองทุนส่วนบุคคลที่เปิดเผยต่อลูกค้า 
โดยการเปิดเผยผลการดำเนินงานต้องมีความเป็นธรรม ถูกต้อง สมบูรณ์ และสม่ำเสมอ ในอันที่จะสื่อความหมายที่แท้จริง
ของผลการดำเนินงานดังกล่าว รวมทั้งจะต้องไม่ก่อให้เกิดความเข้าใจผิดในความสัมพันธ์ระหว่างความเสี่ยงกับผลตอบแทน
ที่คาดหวังจากการลงทุน โดยจะต้องรับผิดชอบต่อความถูกต้องของข้อมูลดังกล่าวด้วย
     1.2  ในกรณีที่เป็นการให้บริการกองทุนส่วนบุคคลที่มีวัตถุประสงค์ที่จะอ้างอิงตัวชี้วัด ในการกำหนดองค์ประกอบหรือ
เป็นตัวแทนองค์ประกอบของพอร์ตโฟลิโอ (portfolio composition) หรืออ้างอิงตัวชี้วัดเพื่อเปรียบเทียบกับผลการดำเนินงานของกองทุนส่วนบุคคล (performance objective) ต้องกำหนดตัวชี้วัด เพื่อใช้เปรียบเทียบกับผลการดำเนินงานของกองทุนส่วนบุคคลหรือนโยบายการลงทุน และต้องกำหนดตัวชี้วัดดังกล่าวให้เป็นไปตามที่กำหนดในภาคผนวกนี้ รวมทั้งต้องเปิดเผยตัวชี้วัด ตลอดจนแสดงผลการดำเนินงานย้อนหลังของกองทุนส่วนบุคคลเปรียบเทียบกับตัวชี้วัดดังกล่าว ให้เป็นไปตาม
ที่กำหนดในภาคผนวกนี้ 
     1.3  ในกรณีที่เป็นการให้บริการกองทุนส่วนบุคคลที่ไม่มีวัตถุประสงค์ที่จะอ้างอิงตัวชี้วัด จะไม่กำหนดตัวชี้วัดของกองทุนส่วนบุคคลก็ได้ 
     1.4  ในกรณีที่เป็นการให้บริการกองทุนส่วนบุคคลรูปแบบพอร์ตมาตรฐาน ต้องกำหนดตัวชี้วัดเพื่อใช้เปรียบเทียบกับ
ผลการดำเนินงานของกองทุนส่วนบุคคลอย่างน้อยในระดับนโยบายการลงทุน และต้องกำหนดตัวชี้วัดให้เป็นไปตามที่กำหนด
ในภาคผนวกนี้ รวมทั้งต้องเปิดเผยตัวชี้วัด ตลอดจนแสดงผลการดำเนินงานย้อนหลังของกองทุนส่วนบุคคลเปรียบเทียบกับตัวชี้วัดดังกล่าว ให้เป็นไปตามที่กำหนดในภาคผนวกนี้ 
     1.5  ให้ระบุข้อมูลเกี่ยวกับการอ้างอิงตัวชี้วัดหรือการไม่อ้างอิงตัวชี้วัดอย่างชัดเจนไว้ในสัญญารับจัดการกองทุนส่วนบุคคล  



2.  วิธีการคำนวณผลการดำเนินงาน  (calculation methodology)
     2.1  วิธีการคำนวณผลการดำเนินงานของกองทุนส่วนบุคคล ต้องเป็นไปตามหลักการดังนี้
           (1)  ต้องคำนวณโดยใช้ผลตอบแทนรวม (total returns)
           (2)  ต้องคำนวณผลการดำเนินงานโดยใช้วิธีถ่วงน้ำหนักตามช่วงระยะเวลา (time - weighted rates of return) ระหว่างวันที่มีกระแสเงินสดเข้าหรือออกจากกองทุนส่วนบุคคลของลูกค้า โดยต้องปรับปรุงไม่ให้กระแสเงินสดเข้าหรือออกดังกล่าวมีผลต่อการคำนวณผลการดำเนินงานของกองทุนส่วนบุคคล และให้ทำการเชื่อมต่อผลการดำเนินงานในแต่ละช่วงระยะเวลาดังกล่าวด้วยวิธีเรขาคณิต (geometrically linked) โดยมีรายละเอียดวิธีการคำนวณ ดังต่อไปนี้ 


การคำนวณผลตอบแทนสะสมรายกองทุนในกรณีที่มีการจ่ายเงินปันผลหรือมีกระแสเงินสด
เข้าหรือออกจากกองทุนส่วนบุคคล

ในกรณีที่มีการจ่ายเงินปันผล หรือมีกระแสเงินสดเข้าหรือออกจากกองทุนส่วนบุคคลในระหว่าง
ช่วงระยะเวลาที่มีการคำนวณผลการดำเนินงานของกองทุน ให้ใช้วิธีการประมาณอัตราผลตอบแทน
แบบถ่วงน้ำหนักตามระยะเวลา (Time - weighted Return) ในช่วงระยะเวลานั้น ดังนี้



โดยให้
NAV(e)	คือ	มูลค่าทรัพย์สินสุทธิของวันปลายงวดที่ทำการคำนวณ
NAV(b)	คือ	มูลค่าทรัพย์สินสุทธิของวันต้นงวดที่ทำการคำนวณ
NAV(f)	คือ	มูลค่าทรัพย์สินสุทธิของวันที่มีปริมาณเงินสดที่เข้าหรือออกจากกองทุน
F		คือ	ปริมาณเงินสดต่อหน่วยที่เข้าหรือออกจากกองทุนในช่วงระยะเวลาดังกล่าว  โดยที่ F จะมีค่าเป็นบวกในกรณีที่เป็นเงินปันผลจ่ายหรือเงินสดที่ออกจากกองทุน และจะมีค่าเป็นลบในกรณีที่เป็นเงินสดที่เข้ากองทุน

ตัวอย่างการคำนวณ
กองทุนส่วนบุคคลมีการคำนวณ NAV ทุกสิ้นวันทำการ  (โดยกำหนดให้เดือนกุมภาพันธ์มี 28 วัน)
· มูลค่าทรัพย์สินสุทธิ ณ วันที่ 31 มกราคม เท่ากับ  10.00 บาท
· มูลค่าทรัพย์สินสุทธิ ณ วันที่ 10 กุมภาพันธ์ เท่ากับ  11.00 บาท
· วันที่ 10 กุมภาพันธ์ มีการจ่ายเงินปันผลออกไปเท่ากับ  0.50 บาท
· มูลค่าทรัพย์สินสุทธิ ณ วันที่ 28 กุมภาพันธ์ เท่ากับ  12.00 บาท





อัตราผลตอบแทนแบบถ่วงน้ำหนักตามระยะเวลา (Time - weighted Return) ซึ่งคำนวณตามวิธีการคำนวณผลตอบแทนสะสมรายกองทุนในกรณีที่มีการจ่ายเงินปันผลหรือมีกระแสเงินสดเข้าหรือออกจากกองทุนจะได้ดังนี้
ผลการดำเนินงานในเดือนกุมภาพันธ์	=

					=      25.45%

     2.2  ต้องจัดเก็บเอกสารหลักฐานเกี่ยวกับการคำนวณผลการดำเนินงานไว้ให้ครบถ้วนและเป็นปัจจุบันอย่างน้อย
เป็นระยะเวลา 5 ปีนับแต่วันที่มีการคำนวณผลการดำเนินงานดังกล่าว โดยในระยะเวลา 2 ปีแรกต้องจัดเก็บในลักษณะที่พร้อมให้สำนักงานเรียกดูหรือตรวจสอบได้ทันที 

3.  ตัวชี้วัด  (benchmark)
[bookmark: _Hlk127779308]     3.1  ตัวชี้วัดต้องมีคุณสมบัติดังต่อไปนี้
[bookmark: _Hlk127869764]           (1)  สอดคล้องกับนโยบายการลงทุน วัตถุประสงค์ หรือกลยุทธ์การลงทุนของกองทุนส่วนบุคคล
           (2)  คำนวณโดยใช้ผลตอบแทนรวม (total returns) ในกรณีที่ตัวชี้วัดมีการจัดทำโดยใช้ผลตอบแทนรวม 
           (3)  มีการกำหนดและเปิดเผยให้ลูกค้าทราบล่วงหน้าก่อนการเสนอบริการกองทุนส่วนบุคคล 
           (4)  องค์ประกอบของตัวชี้วัดต้องเป็นหลักทรัพย์หรือทรัพย์สินที่สามารถลงทุนหรือมีฐานะ (exposure) ได้
           (5)  มีวิธีการคำนวณผลตอบแทนที่เป็นมาตรฐาน และมีการเปิดเผยผลตอบแทนอย่างสม่ำเสมอ
     3.2  การพิจารณาคุณสมบัติตามข้อ 3.1 (1) สำหรับกองทุนส่วนบุคคลที่มีนโยบายการลงทุนในทรัพย์สินหลายประเภท
โดยขึ้นอยู่กับดุลยพินิจของผู้จัดการกองทุน ในการปรับสัดส่วนการลงทุนในทรัพย์สินต่าง ๆ ให้ใช้ตัวชี้วัดที่สร้างขึ้นจากตัวชี้วัดของหลักทรัพย์หรือทรัพย์สินแต่ละประเภทที่กองทุนส่วนบุคคลลงทุน ซึ่งต้องมีคุณสมบัติเป็นไปตามข้อ 3.1 (2) ถึงข้อ 3.1 (5) โดยให้คำนวณด้วยวิธีถัวเฉลี่ยถ่วงน้ำหนักตัวชี้วัดของหลักทรัพย์หรือทรัพย์สินแต่ละประเภทตามสัดส่วนการลงทุนที่สะท้อนแผนการลงทุนในอนาคตของกองทุนส่วนบุคคลนั้น  ทั้งนี้ ต้องระบุองค์ประกอบของหลักทรัพย์หรือทรัพย์สินแต่ละประเภท
ในตัวชี้วัด น้ำหนักขององค์ประกอบของหลักทรัพย์หรือทรัพย์สินดังกล่าวซึ่งสะท้อนแผนการลงทุนในอนาคตของกองทุน
ส่วนบุคคล (ex - ante) รวมทั้งต้องระบุความถี่ในการปรับน้ำหนักขององค์ประกอบ (rebalance) อย่างชัดเจนในสัญญา
รับจัดการกองทุนส่วนบุคคลด้วย  
     3.3  ในกรณีที่มีการให้บริการกองทุนส่วนบุคคลที่ไม่ระบุตัวชี้วัดเพื่อใช้ในการเปรียบเทียบผลการดำเนินงานของกองทุน
ส่วนบุคคล รวมถึงกองทุนส่วนบุคคลที่เปลี่ยนจากกองทุนส่วนบุคคลที่มีการกำหนดตัวชี้วัดเป็นกองทุนส่วนบุคคลที่ไม่มี
การกำหนดตัวชี้วัด ตัวอย่างเช่น ผู้จัดทำตัวชี้วัดได้ยกเลิกการจัดทำตัวชี้วัดที่กองทุนส่วนบุคคลใช้อ้างอิง ทำให้กองทุน
ส่วนบุคคลไม่มีตัวชี้วัดที่มีคุณสมบัติที่กำหนดตามภาคผนวกนี้ เป็นต้น ให้เปิดเผยให้ลูกค้าทราบอย่างชัดเจนถึงเหตุผลที่กองทุนส่วนบุคคลดังกล่าวไม่มีตัวชี้วัดในการเปรียบเทียบผลการดำเนินงาน ซึ่งรวมถึงการไม่มีการเปรียบเทียบกับผลการดำเนินงานย้อนหลังก่อนวันที่มีการเปลี่ยนจากกองทุนส่วนบุคคลที่มีการกำหนดตัวชี้วัดเป็นกองทุนส่วนบุคคลที่ไม่มีการกำหนดตัวชี้วัดข้างต้น  ทั้งนี้ กรณีที่มีการเปิดเผยอัตราผลตอบแทนขั้นต่ำ (hurdle rate) ในการเปิดเผยผลการดำเนินงาน ต้องอธิบาย
ความเหมาะสมของอัตราผลตอบแทนขั้นต่ำดังกล่าว รวมถึงต้องระบุความแตกต่างที่สำคัญของอัตราผลตอบแทนขั้นต่ำ
ที่ใช้กับหลักทรัพย์หรือทรัพย์สินที่กองทุนส่วนบุคคลลงทุนอย่างชัดเจนด้วย
     3.4  ในกรณีที่จะทำการเปลี่ยนตัวชี้วัดสำหรับกองทุนส่วนบุคคล ให้พิจารณาตัวชี้วัดใหม่ซึ่งมีคุณสมบัติเป็นไปตามข้อ 3.1 
โดยคำนึงถึงประโยชน์ของลูกค้าเป็นสำคัญ  ทั้งนี้ ต้องมีการเปิดเผยข้อมูลเกี่ยวกับวันที่จะเริ่มนำตัวชี้วัดใหม่มาใช้ คำอธิบายเกี่ยวกับการเปลี่ยนตัวชี้วัด และเหตุผลในการเปลี่ยนตัวชี้วัด ให้ลูกค้าทราบล่วงหน้าผ่านช่องทางและภายในระยะเวลาที่ได้ระบุในสัญญารับจัดการกองทุนส่วนบุคคล
ทั้งนี้ ต้องไม่นำผลการดำเนินงานที่ใช้ตัวชี้วัดใหม่ไปเปรียบเทียบกับผลการดำเนินงานย้อนหลังซึ่งใช้ตัวชี้วัดเดิม (retroactive) เว้นแต่ผลการดำเนินงานที่ใช้ตัวชี้วัดใหม่จะสะท้อนนโยบายการลงทุน วัตถุประสงค์ หรือกลยุทธ์การลงทุน
ของกองทุนส่วนบุคคลในช่วงก่อนวันที่เริ่มนำตัวชี้วัดใหม่มาใช้ได้เหมาะสมกว่าตัวชี้วัดเดิม 
     3.5  ในกรณีที่เป็นการให้บริการกองทุนส่วนบุคคลรูปแบบพอร์ตมาตรฐาน บริษัทจัดการต้องอ้างอิงตัวชี้วัดเพื่อการวัดผล
การดำเนินงานตามภาคผนวกนี้เป็นตัวชี้วัดตัวเดียวกันกับที่เปิดเผยไว้ในนโยบายการลงทุนของกองทุนส่วนบุคคลรูปแบบ
พอร์ตมาตรฐานตามภาคผนวก 2 ที่แนบท้ายประกาศที่ สน. 48/2567
     3.6  สำหรับกองทุนส่วนบุคคลที่มีนโยบายการลงทุนในทรัพย์สินหลายประเภทโดยขึ้นอยู่กับดุลยพินิจของผู้จัดการกองทุนในการปรับสัดส่วนการลงทุนในทรัพย์สินต่าง ๆ ตามข้อ 3.2 ในกรณีที่มีการเปลี่ยนน้ำหนักองค์ประกอบของตัวชี้วัดตามรอบ
การเปลี่ยนน้ำหนักขององค์ประกอบ (rebalance) ให้ปฏิบัติตามข้อ 3.4 โดยอนุโลมด้วย 
     3.7  แนวทางการกำหนดตัวชี้วัดตามประเภททรัพย์สินที่ลงทุนเพื่อใช้ในการเปรียบเทียบผลการดำเนินงานให้เป็นไปตามแนวทางการกำหนดตัวชี้วัด ดังต่อไปนี้ 

แนวทางการกำหนดตัวชี้วัดของกองทุนส่วนบุคคล
(1)	ทรัพย์สินกองทุนส่วนบุคคลในส่วนที่เป็นตราสารทุน : ในกรณีที่มีตัวชี้วัดที่จัดทำโดยใช้ผลตอบแทนรวม (total returns) ให้ใช้ดัชนีผลตอบแทนรวม (total return index) ที่สอดคล้องกับนโยบายการลงทุนของกองทุนส่วนบุคคลนั้นเป็นเกณฑ์มาตรฐานในการเปรียบเทียบผลการดำเนินงาน เช่น ดัชนีผลตอบแทนรวมตลาดหลักทรัพย์แห่งประเทศไทย (SET Total Return Index : SET TRI) ดัชนีผลตอบแทนรวม SET50 (SET50 Total Return Index : SET50 TRI) ดัชนีผลตอบแทนรวม SET100 (SET100 Total Return Index : SET100 TRI) ดัชนีผลตอบแทนรวมตลาดหลักทรัพย์เอ็ม เอ ไอ (mai Total Return Index: mai TRI) ดัชนีผลตอบแทนรวมรายอุตสาหกรรม (Industry Total Return Index : Industry TRI) เป็นต้น  
(2)	ทรัพย์สินกองทุนส่วนบุคคลในส่วนที่เป็นตราสารหนี้ : ให้ใช้ตัวชี้วัดในการเปรียบเทียบ
ผลการดำเนินงาน โดยแบ่งย่อยตามประเภทตราสารหนี้ได้ดังนี้
(ก)	ทรัพย์สินกองทุนส่วนบุคคลในส่วนที่เป็นตราสารหนี้ภาครัฐ  
· กรณีที่กองทุนส่วนบุคคลไม่กำหนดอายุของตราสารหนี้ภาครัฐที่จะลงทุน : ให้ใช้ผลตอบแทนรวมของดัชนีพันธบัตรรัฐบาลของสมาคมตลาดตราสารหนี้ไทย (Total Return of ThaiBMA Government Bond Index) เป็นตัวชี้วัดในการเปรียบเทียบผลการดำเนินงาน
· กรณีที่กองทุนส่วนบุคคลกำหนดอายุของตราสารหนี้ภาครัฐที่จะลงทุน : ให้ใช้ผลตอบแทนรวมของดัชนีพันธบัตรรัฐบาลในกลุ่มอายุคงเหลือย่อยที่มีอายุของ
ตราสารหนี้ภาครัฐตามที่กำหนดอยู่ของสมาคมตลาดตราสารหนี้ไทย (Total Return of ThaiBMA Government Bond Index - Maturity Sub Group) ที่ช่วงอายุใกล้เคียงกับนโยบายการลงทุนของกองทุนนั้น ๆ เป็นตัวชี้วัดในการเปรียบเทียบผลการดำเนินงาน  ทั้งนี้ หากกองทุนส่วนบุคคลกำหนดอายุของตราสารหนี้ภาครัฐที่จะลงทุนน้อยกว่าหรือเท่ากับ 1 ปี ให้ใช้ดัชนีพันธบัตรรัฐบาลระยะสั้นของสมาคมตลาดตราสารหนี้ไทย (Total Return of ThaiBMA Short - term Government Bond Index) เป็นตัวชี้วัดในการเปรียบเทียบผลการดำเนินงาน
· กรณีที่กองทุนส่วนบุคคลกำหนด target duration ของตราสารหนี้ภาครัฐที่จะลงทุน : ให้ใช้ผลตอบแทนรวมของดัชนีวัดการลงทุนในพันธบัตรรัฐบาลที่มีอายุคงที่ของสมาคม
ตลาดตราสารหนี้ไทย (Total Return of ThaiBMA Zero Rate Return Index) ในช่วงอายุที่ใกล้เคียงกับ target duration เป็นตัวชี้วัดในการเปรียบเทียบผลการดำเนินงาน
(ข)	ทรัพย์สินกองทุนส่วนบุคคลในส่วนที่เป็นตราสารหนี้ภาคเอกชน
· กรณีที่กองทุนส่วนบุคคลไม่กำหนดอายุของตราสารหนี้ภาคเอกชนที่จะลงทุน : ให้ใช้ผลตอบแทนรวมของดัชนีหุ้นกู้ที่คิดคำนวณจากข้อมูล Mark - to - Market ที่มีอันดับความน่าเชื่อถือในระดับน่าลงทุน (BBB ขึ้นไป) ของสมาคมตลาดตราสารหนี้ไทย (Total Return of ThaiBMA MTM Corporate Bond Index (BBB up)) เป็นตัวชี้วัดในการเปรียบเทียบผลการดำเนินงาน
· กรณีที่กองทุนส่วนบุคคลกำหนดอายุของตราสารหนี้ภาคเอกชนที่จะลงทุน : ให้ใช้ผลตอบแทนรวมของดัชนีหุ้นกู้ที่คิดคำนวณจากข้อมูล Mark - to - Market 
ตามอันดับเครดิต และกลุ่มอายุคงเหลือย่อยที่มีอายุของตราสารหนี้เอกชนตามที่กำหนดอยู่ของสมาคมตลาดตราสารหนี้ไทย (Total Return of ThaiBMA MTM Corporate Bond Index - Maturity Sub Group) ที่ช่วงอายุใกล้เคียงกับนโยบายการลงทุน
ของกองทุนนั้น ๆ เป็นตัวชี้วัดในการเปรียบเทียบผลการดำเนินงาน  
	ทั้งนี้ หากกองทุนส่วนบุคคลกำหนดอายุของตราสารหนี้ภาคเอกชนที่จะลงทุนน้อยกว่าหรือเท่ากับ 1 ปี ให้ใช้ดัชนีตราสารหนี้เอกชนระยะสั้นตามการจัดอันดับ (rating) ของสมาคมตลาดตราสารหนี้ไทย (ThaiBMA Commercial Paper Index) 
ซึ่งสอดคล้องกับตราสารที่ลงทุนเป็นตัวชี้วัดในการเปรียบเทียบผลการดำเนินงาน
· กรณีที่กองทุนส่วนบุคคลกำหนด target duration ของตราสารหนี้ภาคเอกชนที่จะลงทุน : ให้ใช้ผลตอบแทนรวมของดัชนีวัดการลงทุนในหุ้นกู้ที่มีอายุคงที่ของสมาคม
ตลาดตราสารหนี้ไทย (Total Return of ThaiBMA Corporate Zero Rate Return Index) ในช่วงอายุที่ใกล้เคียงกับ target duration เป็นตัวชี้วัดในการเปรียบเทียบผลการดำเนินงาน  
	ทั้งนี้ หากกองทุนส่วนบุคคลกำหนด target duration ของตราสารหนี้ภาคเอกชนที่จะลงทุนน้อยกว่าหรือเท่ากับ 1 ปี ให้ใช้ดัชนีตราสารหนี้เอกชนระยะสั้นตามการจัดอันดับ (rating) ของสมาคมตลาดตราสารหนี้ไทย (ThaiBMA Commercial Paper Index) ซึ่งสอดคล้องกับตราสารที่ลงทุนเป็นตัวชี้วัดในการเปรียบเทียบผล
การดำเนินงาน
· กรณีที่เป็นกองทุนส่วนบุคคลที่มีนโยบายการลงทุนในตราสารหนี้ทั่วไปหรือกองทุน
ส่วนบุคคลที่มีนโยบายการลงทุนแบบผสมในส่วนที่มีการลงทุนในตราสารหนี้ที่ไม่ได้กำหนดสัดส่วนการลงทุนระหว่างตราสารหนี้ภาครัฐและตราสารหนี้ภาคเอกชน
ไว้อย่างชัดเจน : ให้บริษัทจัดการสามารถใช้ผลตอบแทนรวมของดัชนีตราสารหนี้
ของสมาคมตลาดตราสารหนี้ไทย (Total Return of ThaiBMA Composite Bond Index) เป็นตัวชี้วัดในการเปรียบเทียบผลการดำเนินงานหรือใช้ตัวชี้วัดผสม (Composite Benchmark) ระหว่างผลตอบแทนรวมของดัชนีพันธบัตรรัฐบาลของสมาคมตลาดตราสารหนี้ไทย (Total Return of ThaiBMA Government Bond Index) และผลตอบแทนรวมของดัชนีหุ้นกู้ที่คิดคำนวณจากข้อมูล Mark - to - Market ที่มีอันดับความน่าเชื่อถือในระดับน่าลงทุน (BBB ขึ้นไป) ของสมาคมตลาดตราสารหนี้ไทย (Total Return of ThaiBMA MTM Corporate Bond Index (BBB up)) ในอัตราส่วนที่สอดคล้องกับนโยบายการลงทุน  
(3)	ทรัพย์สินกองทุนส่วนบุคคลในส่วนที่เป็นตราสารตลาดเงิน : ให้ใช้ตัวชี้วัดในการเปรียบเทียบ
ผลการดำเนินงานดังนี้
(ก)	กรณีลงทุนในตราสารตลาดเงินที่เป็นตราสารภาครัฐ ให้ใช้ดัชนีพันธบัตรรัฐบาลระยะสั้นของสมาคมตลาดตราสารหนี้ไทย (Total Return of ThaiBMA Short - term Government Bond Index) เป็นตัวชี้วัดในการเปรียบเทียบผลการดำเนินงาน
(ข)	กรณีลงทุนในตราสารตลาดเงินที่เป็นตราสารภาคเอกชน ให้ใช้ดัชนีตราสารหนี้เอกชนระยะสั้นตามการจัดอันดับ (rating) ของสมาคมตลาดตราสารหนี้ไทย (ThaiBMA Commercial Paper Index) ซึ่งสอดคล้องกับตราสารที่ลงทุน เป็นตัวชี้วัดในการเปรียบเทียบผลการดำเนินงาน
ในกรณีที่เป็นกองทุนส่วนบุคคลที่ลงทุนในตลาดเงิน (Money Market Private Fund) ที่ลงทุนแบบไม่มีความเสี่ยงต่างประเทศ บริษัทจัดการสามารถนำอัตราดอกเบี้ยเงินฝากประจำเฉลี่ยของธนาคารกรุงเทพ จำกัด (มหาชน) ธนาคารกสิกรไทย จำกัด (มหาชน) และธนาคารไทยพาณิชย์ จำกัด (มหาชน) สำหรับบุคคลธรรมดาวงเงิน 1 ล้านบาท ของระยะเวลาการฝาก 1 ปี มาเปิดเผยเพิ่มเติมเพื่อการเปรียบเทียบ
ผลการดำเนินงานได้ โดยบริษัทจัดการต้องแสดงคำเตือนไว้ในรายการคำเตือนเกี่ยวกับการลงทุน เพื่อให้ลูกค้าเข้าใจว่า ทุนของกองทุนส่วนบุคคลที่ลงทุนในตลาดเงินไม่ใช่การฝากเงิน และมีความเสี่ยงจากการลงทุน
ซึ่งลูกค้าอาจไม่ได้รับเงินลงทุนคืนเต็มจำนวนไว้ทุกจุดที่แสดงข้อมูลเกี่ยวกับตัวชี้วัดที่เป็นเงินฝากด้วย
(4)	ทรัพย์สินกองทุนส่วนบุคคลในส่วนที่เป็นเงินฝาก : ให้ใช้อัตราดอกเบี้ยเงินฝากประจำเฉลี่ยของธนาคารกรุงเทพ จำกัด (มหาชน) ธนาคารกสิกรไทย จำกัด (มหาชน) และธนาคารไทยพาณิชย์ จำกัด (มหาชน) สำหรับบุคคลธรรมดาวงเงิน 1 ล้านบาท ของระยะเวลาการฝาก 1 ปี  เป็นตัวชี้วัดในการเปรียบเทียบผล
การดำเนินงาน

4.  การเปิดเผยผลการดำเนินงานของกองทุนส่วนบุคคล (performance presentation)
     4.1  ต้องจัดให้มีการเปิดเผยให้ลูกค้าทราบถึงผลการดำเนินงานของกองทุนส่วนบุคคลผ่านช่องทางที่เหมาะสม โดยต้องเปิดเผยผลการดำเนินงานย้อนหลังนับจากวันรายงานผลการดำเนินงานเป็นระยะเวลา 3 เดือน 6 เดือน 1 ปี 3 ปี 5 ปี และ 10 ปีล่าสุด  ทั้งนี้ หากกองทุนส่วนบุคคลมีผลการดำเนินงานย้อนหลังน้อยกว่าระยะเวลาที่กำหนด ให้เปิดเผยผลการดำเนินงานย้อนหลังตามระยะเวลาดังกล่าวเท่าที่มี รวมทั้งเปิดเผยผลการดำเนินงานย้อนหลังนับจากวันรายงานผลการดำเนินงานไปจนถึงวันที่ลูกค้าเริ่มใช้บริการกองทุนส่วนบุคคล (inception date) โดยจะเปิดเผยผลการดำเนินงานของช่วงระยะเวลาย้อนหลัง
นับจากวันรายงานผลการดำเนินงานไปจนถึงวันทำการสุดท้ายของปีปฏิทินก่อนหน้า (year - to - date) เพิ่มเติมอีกด้วยก็ได้  ทั้งนี้ วันที่ใช้คำนวณวันเริ่มต้นหรือวันสิ้นสุดการคำนวณผลการดำเนินงานกองทุนส่วนบุคคล จะกำหนดเป็นวันสุดท้ายหรือ
วันทำการสุดท้ายของแต่ละเดือนก็ได้ โดยคำนึงถึงความเหมาะสมและสอดคล้องกับนโยบายการลงทุนหรือลักษณะการลงทุนของกองทุนส่วนบุคคล  อย่างไรก็ดี กรณีเป็นเดือนที่กองทุนส่วนบุคคลนั้นสิ้นงวดปีบัญชี ให้ใช้วันสิ้นงวดปีบัญชีเป็นวันสิ้นสุดการคำนวณผลการดำเนินงาน หากวันดังกล่าวตรงกับวันหยุดให้ใช้วันทำการก่อนหน้านั้นก็ได้ 

ตัวอย่างการเปิดเผยผลการดำเนินงานของกองทุนส่วนบุคคลด้วยวิธีตามรอบปักหมุดย้อนหลังเปรียบเทียบกับตัวชี้วัด และความผันผวน (standard deviation) ของกองทุนส่วนบุคคล
											
	
	Year 
to Date
	3 
เดือน
	6 
เดือน
	1 ปี*
	3 ปี*
	5 ปี*
	10 ปี*
	Since Inception
Return*

	ผลตอบแทนกองทุนส่วนบุคคล
	
	
	
	
	
	
	
	

	ผลตอบแทนตัวชี้วัด
	
	
	
	
	
	
	
	

	ความผันผวน (standard deviation) ของผลการดำเนินงาน
	
	
	
	
	
	
	
	

	ความผันผวน (standard deviation) ของตัวชี้วัด
	
	
	
	
	
	
	
	


หมายเหตุ *   หน่วย : % ต่อปี

      4.2  ในการเปิดเผยผลการดำเนินงานของกองทุนส่วนบุคคลตามข้อ 4.1 ให้คำนวณผลการดำเนินงานเป็นอัตราต่อปี (annualized return) เว้นแต่กรณีที่กองทุนส่วนบุคคลดังกล่าวมีผลการดำเนินงานน้อยกว่า 1 ปี ให้แสดงผลการดำเนินงาน
ที่เกิดขึ้นจริงในช่วงเวลาตั้งแต่วันที่ลูกค้าเริ่มใช้บริการกองทุนส่วนบุคคล (inception date) จนถึงวันที่เปิดเผย
ผลการดำเนินงานของกองทุนส่วนบุคคลนั้น โดยมิให้คำนวณเป็นอัตราต่อปี  ทั้งนี้ การคำนวณผลตอบแทนและหรือ
ผลการดำเนินงานเป็นอัตราต่อปี ให้ใช้วิธีการดังต่อไปนี้ 

การคำนวณผลตอบแทนและหรือผลการดำเนินงานเป็นอัตราต่อปี (Annualized Return)



ตัวอย่างการคำนวณ
กองทุนส่วนบุคคลที่ไม่มีนโยบายในการจ่ายเงินปันผลมีมูลค่าทรัพย์สินสุทธิ ณ วันที่ 30 ธันวาคม 2565 เท่ากับ 11.0491 และมีมูลค่าทรัพย์สินสุทธิ ณ วันที่ 30 ธันวาคม 2567 เท่ากับ 11.9685 การคำนวณ
ผลการดำเนินงานเป็นอัตราต่อปีจะได้ดังนี้
		ผลการดำเนินงานต่อปี	=   
					=	4.07%


     4.3   ต้องจัดให้มีการเปิดเผยข้อมูลดังต่อไปนี้ควบคู่ไปกับการเปิดเผยผลการดำเนินงานของกองทุนส่วนบุคคลตามข้อ 4.1 เพื่อให้ลูกค้ามีข้อมูลเพียงพอในการประเมินผลการดำเนินงานของกองทุนส่วนบุคคลด้วย
           (1)  ผลการดำเนินงานและความผันผวนของตัวชี้วัดที่สอดคล้องกับค่าความเสี่ยงของกองทุนส่วนบุคคลตาม (2) 
ในช่วงระยะเวลาเดียวกันกับการเปิดเผยผลการดำเนินงานของกองทุนส่วนบุคคล
[bookmark: _Hlk127790591]                ทั้งนี้ สามารถเปิดเผยข้อมูลผลการดำเนินงานและความผันผวนของตัวชี้วัดในรูปสกุลเงินอื่น ๆ ที่แตกต่างจาก
สกุลเงินของกองทุนส่วนบุคคล  อย่างไรก็ดี ในกรณีที่กองทุนส่วนบุคคลไม่ได้มีการป้องกันความเสี่ยงอันอาจเกิดขึ้นจากอัตราแลกเปลี่ยนเงินตราต่างประเทศของกองทุนส่วนบุคคลทั้งหมด (fully hedged) ต้องจัดให้มีข้อความเพิ่มเติม เพื่ออธิบายให้ลูกค้ารับทราบถึงความแตกต่างระหว่างสกุลเงิน รวมทั้งข้อความที่สร้างความเข้าใจและให้คำแนะนำที่ถูกต้องเหมาะสม
แก่ลูกค้าเกี่ยวกับการเปรียบเทียบข้อมูลดังกล่าวระหว่างกองทุนส่วนบุคคลและตัวชี้วัด ตัวอย่างเช่น
“ข้อมูลตัวชี้วัดดังกล่าวมีหน่วยอยู่ในรูปสกุลเงิน...ซึ่งแตกต่างจากสกุลเงิน... ของกองทุน  ทั้งนี้ ในการเปรียบเทียบผลการดำเนินงานของกองทุนหรือค่าความผันผวนของกองทุนกับตัวชี้วัด ควรใช้ข้อมูลที่อยู่ในรูปสกุลเงินเดียวกันเพื่อให้สามารถเปรียบเทียบได้โดยปราศจากผลต่างจากความแตกต่างของอัตราแลกเปลี่ยน ซึ่งลูกค้าสามารถสอบถามข้อมูลหรือขอคำแนะนำได้จากบริษัทจัดการผ่านทาง...
(ระบุช่องทางติดต่อ) .....”
           (2)  ความเสี่ยงของกองทุนส่วนบุคคลที่ลูกค้าเริ่มลงทุนในนโยบายการลงทุนมากกว่า 1 เดือน ให้เปิดเผยความผันผวน (standard deviation) ของกองทุนส่วนบุคคล และค่าความเสี่ยงอื่นที่เหมาะสม ในช่วงระยะเวลาเดียวกันกับการเปิดเผยผลการดำเนินงานของกองทุนส่วนบุคคล  ทั้งนี้ ในการคำนวณความผันผวนของกองทุนส่วนบุคคลที่ลูกค้าเริ่มลงทุนในนโยบายการลงทุนมากกว่า 3 ปี ให้คำนวณจากผลตอบแทนของกองทุนส่วนบุคคลโดยใช้ความถี่ของข้อมูลอย่างน้อยเป็นรายเดือน 
และการคำนวณความผันผวนของกองทุนส่วนบุคคลที่ลูกค้าเริ่มลงทุนในนโยบายการลงทุนมากกว่า 1 เดือนแต่น้อยกว่า 3 ปี ให้ใช้ความถี่ของข้อมูลเป็นรายวัน เว้นแต่บริษัทจัดการมีความจำเป็นต้องใช้ความถี่ของข้อมูลแตกต่างจากที่กำหนดไว้ดังกล่าว เพื่อให้มีความเหมาะสมและสอดคล้องกับนโยบายการลงทุนหรือลักษณะการลงทุนของกองทุนส่วนบุคคล  
[bookmark: _Hlk127876325]           (3)  ในกรณีที่เป็นกองทุนส่วนบุคคลที่มีการบริหารจัดการในเชิงรับ (passive management) ให้เปิดเผย Tracking Difference (“TD”) และ Tracking Error (“TE”) ซึ่งเป็นส่วนต่าง และความผันผวนของส่วนต่างของผลตอบแทนเฉลี่ยของกองทุนส่วนบุคคลและผลตอบแทนของดัชนีอ้างอิงย้อนหลัง 1 ปีเพิ่มเติมด้วย  ทั้งนี้ ในการคำนวณค่า TD และ TE 
ให้ใช้ความถี่ของข้อมูลเป็นรายวัน โดยแสดงข้อมูลเป็นอัตราต่อปี (annualized TD/ TE) เว้นแต่บริษัทจัดการมีความจำเป็น
ต้องใช้ความถี่ของข้อมูลแตกต่างจากที่กำหนดไว้ดังกล่าว เพื่อให้มีความเหมาะสมและสอดคล้องกับนโยบายการลงทุนหรือลักษณะการลงทุนของกองทุนส่วนบุคคล  
           (4)  ข้อความว่า “ข้อมูลการวัดผลการดำเนินงานของกองทุนส่วนบุคคลที่นำเสนอได้จัดทำขึ้นตามมาตรฐาน
การวัดและการเปิดเผยผลการดำเนินงานของกองทุนส่วนบุคคล” และ “ผลการดำเนินงานของกองทุนส่วนบุคคลเป็น
ผลการดำเนินงานหลังหักค่าธรรมเนียมการจัดการ ค่าธรรมเนียมผู้รับฝากทรัพย์สิน หรือค่าใช้จ่ายต่าง ๆ”
           (5)  คำอธิบายเกี่ยวกับตัวชี้วัด เช่น ชื่อตัวชี้วัด องค์ประกอบ ลักษณะที่สำคัญ เป็นต้น
[bookmark: _Hlk493843611]           (6)  กรณีที่กองทุนส่วนบุคคลมีการลงทุนและหักภาษี ณ ที่จ่ายของเงินปันผล ดอกเบี้ย และกำไรส่วนเกินทุนของทรัพย์สินที่ไปลงทุนดังกล่าวอย่างมีนัยสำคัญ (เช่น กรณีลงทุนในทรัพย์สินต่างประเทศ เป็นต้น) ให้เปิดเผยข้อมูลเกี่ยวกับ
การหักภาษีนั้นเพิ่มเติมด้วย รวมทั้งให้ระบุว่าตัวชี้วัดของกองทุนส่วนบุคคลคำนวณสุทธิหลังภาษีแล้วหรือไม่ (ถ้ามี)
          ทั้งนี้  การคำนวณความผันผวนของกองทุนส่วนบุคคลตาม (2)  และการคำนวณ TD และ TE ตาม (3)  ให้ใช้วิธีการ ดังต่อไปนี้


การคำนวณความผันผวนของกองทุนส่วนบุคคล Tracking Difference และ Tracking Error

Standard deviation	=	
Annualized standard deviation	=	standard deviation    **

Tracking Difference	=	cumulative portfolio return – cumulative benchmark return
	=	    =     

Tracking Error	= 

	=  

Annualized Tracking Error	=	Tracking Error    **

Sub Period relative return 	=	Fund Sub Period return – Benchmark Sub Period return
หมายเหตุ **    หมายถึงจำนวนงวดข้อมูลในรอบระยะเวลา 1 ปี ที่นำมาใช้คำนวณ โดยหากใช้ข้อมูลเป็นรายวัน  คือจำนวนวันใน 1 ปี หรือ หากใช้ข้อมูลเป็นรายเดือน  คือจำนวนเดือนใน 1 ปี หรือหากใช้ข้อมูลเป็นรายสัปดาห์  คือจำนวนสัปดาห์ใน 1 ปี เป็นต้น  ทั้งนี้ จำนวนงวดข้อมูลดังกล่าวต้องมีความเหมาะสมและสอดคล้องกับนโยบายการลงทุนหรือลักษณะการลงทุนของกองทุนส่วนบุคคลด้วย

     4.4  กรณีที่เป็นการให้บริการกองทุนส่วนบุคคลรูปแบบพอร์ตมาตรฐานและลูกค้าเลือกใช้บริการหลายนโยบายการลงทุน ให้เปิดเผยผลการดำเนินงานของลูกค้าแยกตามนโยบายการลงทุนที่ลูกค้าเลือกใช้บริการ พร้อมเปิดเผยผลการดำเนินงาน
ในภาพรวมของกองทุนส่วนบุคคลรูปแบบพอร์ตมาตรฐานในรูปแบบผลตอบแทนอย่างง่าย (simple return)  

5.  การผ่อนผันการวัดผลการดำเนินงานและการเปิดเผยผลการดำเนินงานของกองทุนส่วนบุคคล สำหรับการให้บริการกองทุนส่วนบุคคลในบางลักษณะ
     5.1  ในกรณีที่เป็นการให้บริการกองทุนส่วนบุคคลในลักษณะหนึ่งลักษณะใด ดังต่อไปนี้ บริษัทจัดการอาจจัดให้มี
การวัดผลการดำเนินงานและการเปิดเผยผลการดำเนินงานของกองทุนส่วนบุคคล แตกต่างจากหลักเกณฑ์ เงื่อนไข และวิธีการ 
ที่กำหนดในภาคผนวกนี้ได้
	(1)  การให้บริการกองทุนส่วนบุคคลแก่ลูกค้าที่เป็นผู้ลงทุนสถาบัน ซึ่งมีข้อตกลงให้บริษัทจัดการดำเนินการวัดผล
การดำเนินงานและเปิดเผยผลการดำเนินงานของกองทุนส่วนบุคคล ตามหลักวิชาการอันเป็นที่ยอมรับหรือเป็นมาตรฐานสากลอื่น 
 ทั้งนี้ “ผู้ลงทุนสถาบัน” หมายความว่า ผู้ลงทุนสถาบันตามที่กำหนดในภาคผนวกบทนิยาม “ผู้ลงทุนสถาบัน” ท้ายประกาศคณะกรรมการกำกับตลาดทุนว่าด้วยมาตรฐานการประกอบธุรกิจ โครงสร้างการบริหารงาน ระบบงาน และ
การให้บริการของผู้ประกอบธุรกิจหลักทรัพย์ และผู้ประกอบธุรกิจสัญญาซื้อขายล่วงหน้า
	(2)  การให้บริการกองทุนส่วนบุคคลแก่ลูกค้าที่มิใช่การให้บริการกองทุนส่วนบุคคลรูปแบบพอร์ตมาตรฐาน 
ซึ่งมีข้อตกลงให้บริษัทจัดการดำเนินการวัดผลการดำเนินงานและเปิดเผยผลการดำเนินงานของกองทุนส่วนบุคคล 
ตามหลักวิชาการอันเป็นที่ยอมรับหรือเป็นมาตรฐานสากลอื่น
	(3)  การให้บริการกองทุนส่วนบุคคลแก่ลูกค้าที่เป็นหน่วยงานของรัฐ ซึ่งมีการจัดทำขอบเขตของงาน (term of reference) ที่มีลักษณะทำนองเดียวกันกับการจัดทำขอบเขตของงานตามกฎหมายว่าด้วยการจัดซื้อจัดจ้างและการบริหาร
พัสดุภาครัฐ เพื่อใช้บริการกองทุนส่วนบุคคลจากบริษัทจัดการ โดยมีข้อกำหนดตามขอบเขตของงานดังกล่าว ให้บริษัทจัดการดำเนินการวัดผลการดำเนินงานและเปิดเผยผลการดำเนินงานจัดการกองทุนส่วนบุคคลไว้เป็นการเฉพาะแล้ว
     5.2  ในกรณีที่เป็นการให้บริการกองทุนส่วนบุคคลแก่ลูกค้าเพื่อวัตถุประสงค์ในการจัดการลงทุนสำหรับลูกค้าที่ใช้บริการ
ซื้อขายหน่วยลงทุนควบคู่กรมธรรม์ (Unit – Linked Life Policy) โดยไม่มีการให้บริการกองทุนส่วนบุคคลในลักษณะอื่น 
ให้บริษัทจัดการได้รับการผ่อนผันการวัดผลการดำเนินงานและการเปิดเผยผลการดำเนินงานของกองทุนส่วนบุคคล
ตามภาคผนวกนี้ เมื่อได้เปิดเผยข้อมูลเกี่ยวกับการลงทุนของกองทุนส่วนบุคคลในหน่วยลงทุนของลูกค้า อย่างน้อย ดังต่อไปนี้ 
ให้ลูกค้าทราบเป็นประจำทุกเดือน  
	(1)  มูลค่าต้นทุน 
	(2)  มูลค่าตามราคาตลาด 
	(3)  ผลกำไรหรือขาดทุนทางบัญชี 

******************************
